پارتی ئازادی و دیموکراسیی ئێزیدییەکان

پارتی ئازادی و دیموکراسیی ئێزیدییەکان یان پارتیا ئازادی و دەموکراسییا ئێزدیان ناسراو بە پادێ (بە کوردیی کرمانجی: Partiya Azadî û Demokrasiya Êzidiyan, PADÊ، بە ئینگلیزی: Êzidî Freedom and Democracy Party) حیزبێکی سیاسییە کە لە لایەن چالاکوانانی سیاسیی ئێزیدی دامەزراوە و لە کۆمەڵگای ئێزیدییان لە کوردستانی عێراق بە تایبەت لە ناوچەی شنگالدا چالاکی دەکات. پارتی ئازادی و دیموکراسیی ئێزیدی لە ساڵی ٢٠١٦دا دامەزراوەتەوە.ئاژانسی ھەواڵی فرات: پارتی ئازادی و دیموکراسیی ئێزیدیەکان (پادێ) بە فەرمی ناسیندرا (بە ئینگلیزی)، نووسراو لە ٣٠ی نیسانی ٢٠١٧؛ سەردان لە ١٥ی تشرینی یەکەمی ٢٠٢١.

ئەم حیزبە ھەتا ساڵی ٢٠١٦ بە ناوی تەڤگەری ئازادی و دیموکراسیی ئێزیدی (تەڤدا) خەریکی چالاکی بوو. لە کۆنفرانسی شەشەمی تەڤگەری ئازادی و دیموکراسیی ئێزیدی لە حوزەیرانی ٢٠١٦ بڕیار درا کە ئەم ڕێکخراوە ببێت بە حیزبێکی سیاسی و بەشداری سیاسەتت فەرمی لە عێراق بێت.

ھەر لە سەرەتای دامەزراندنەوە حکۆمەتی عێراق پارتی ئازادی و دیموکراسیی ئێزیدیەکانی وەکوو حیزبێکی فەرمی و یاسایی ناساندووەتەوە.

عومەر ساڵح و زارا سەلمان ھاوسەرۆکەکانی پارتی ئازادی و دیموکراسیی ئێزیدییەکانن.ھەواڵنێریی کوردپرێس: سەردانی شاندەکانی پارتی دیموکراتی گەلان لە شنگال: بۆ پاڵپشتی لە ئیوە ڕاوەستاوین (بە فارسی)، نووسراو لە ١١ی شوباتی ٢٠٢٢؛ سەردان لە ١٢ی شوباتی ٢٠٢٢.

 کۆنگرەکان 
یەکەمین کۆنگرەی پارتی ئازادی و دیموکراسیی ئێزیدیەکان بەدوای فەرمی ناسین لە لایەن حکۆمەتی عێراق لە ١٩ی تەممووزی ٢٠١٧ لە شنگال بە امادەبوونی ١٥٠ نوێنەر بەڕێوەچوو.ڕۆژنیوز: کۆنگرەی دامەزراندنی پارتی ئازادی و دیموکراسیی ئێزیدیەکان (پادێ) دەستیپێکرد (بە کوردیی کرمانجی)، نووسراو لە ١٩ی تەممووزی ٢٠١٧؛  سەردان لە ١٥ی تشرینی یەکەمی ٢٠٢١.

 ئەمانەش ببینە 
 تەڤگەری ئازادیی ژنانی ئێزیدی (تاژێ)
 مەجلیسی خۆسەریی دیموکراتیکی شنگال
 یەکەکانی بەرخۆدانی شنگال
 یەکەکانی ژنانی ئێزدخان

 سەرچاوەکان 

پۆل:ئێزیدی
پۆل:حیزبە سۆسیالیستییەکان
پۆل:حیزبە سۆسیالیستییەکانی عێراق
پۆل:حیزبە سۆسیالیستییەکانی کوردستان
پۆل:حیزبەکانی باشووری کوردستان
پۆل:ڕێکخراوە ئاپۆییستەکانی عێراق
پۆل:ڕێکخراوە کوردییەکان
پۆل:ڕێکخراوەکانی ئێزیدییەکان